Tervetuloa Sanaa naisilta -ohjelman seuraan! Olen Leena Metsämäki.
Raamatussa on valtavasti todella mielenkiintoisia ihmiskohtaloita.
On hienoa, että Jumala on antanut ne meille opetukseksi -
ja myös näitä kertomuksia, joita voidaan lukea.
Haluan tarkastella tänään Gideon-nimisen miehen elämää.
Hänestä kerrotaan Tuomarien kirjan luvuissa 6-8.
Israel oli hädässä ja sodassa ympäröivien kansojen kanssa.
Aina, kun kansa huusi Herraa avuksi, -
Jumala nosti johtajia, jotka vapauttivat Israelin.
Tätä voidaan lukea vuosikymmenestä toiseen.
Gideonin aikaan midianilaiset piirittivät Israelia 7 vuotta.
Midianilaiset olivat vielä liittoutuneet amalekilaisten -
ja arabialaisten kanssa ja hävittivät Israelin sadon -
ja karjaeläimet ja aasit. No, miksi?
Raamattu sanoo suoraan, että Israel teki pahaa Herran silmissä.
Kun mekin joskus olemme elämässämme poikenneet pois -
Jumalan läheisyydestä ja tahdosta, Herra sallii "midianilaiset", -
jotta me palaisimme takaisin Herran luokse.
Midianilaiset ryöstivät heidän viljansa.
Mekin voimme joskus kokea, että kaikki vaivannäkö valuu hukkaan -
tai emme saa sitä tyydytystä, jota odotimme elämässä saavamme.
Tässä kurjuudessaan israelilaiset huusivat Jumalan puoleen.
Se oli hyvä käännekohta. Se on hyvä tie, -
vaikka mekin olisimme miten suurissa vaikeuksissa omasta syystämme.
Jumala ei jätä eikä hylkää meitä, jos huudamme Häntä avuksi.
Tuomarien kirjan 6. luvussa kerrotaan, -
että Gideon, abieserilaisen Jooan poika, pui nisuja viinikuurnassa -
midianilaisten pelossa. Silloin Herran enkeli ilmestyi ja sanoi: -
"Herra olkoon sinun kanssasi, sinä sotaurho!"
Gideon vastaa ihmetellen, että jos Herra on meidän kanssamme, -
niin miksi kaikki tämä on meitä kohdannut -
ja missä ovat Hänen suuret tekonsa?
Näinhän mekin joskus aina saatamme kysyä.
Gideon jatkaa, että nyt on Herra meidät hyljännyt -
ja antanut meidät Midianin kouriin.
Gideonin vastauksesta näemme hänen pohtineen asiaa.
Hän oli ehkä rukoillutkin ja asia vaivasi häntä.
Sitten yllättäen Jumalalla on vastaus.
Hän ei vastaa kuitenkaan suoraan Gideonin kysymykseen.
Hänellä on suurempi ratkaisu tilanteeseen.
Herra haluaa painottaa sitä, että HÄN on kanssamme.
Sillä on merkitystä.
Usein Jumalan vastaukseen liittyy se, -
että Hän haluaa lähettää meidät liikkeelle.
Joku onkin sanonut, että rukoillessasi selvitä, -
voitko itse olla rukousvastaus.
Jos voit, niin toimi.
Esimerkiksi jos toivot, että joku ottaa yhteyttä kansanedustajiin -
tai tekee muuta tällaista, niin ole sinä sitten se joku.
Ehkäpä Herra puhuu sinulle siitä ja haluaa sinun olevan se joku.
"Mene tässä voimassasi ja vapauta Israel Midianin kourista; -
minä lähetän sinut". Näin sanoo Herra Gideonille.
"Oi, Herra, millä minä vapautan Israelin?
Minun sukunihan on heikoin Manassessa, -
ja minä itse olen kaikkein vähäisin isäni perheessä."
Onko tuttua? Itseensä katsominen on kuitenkin usein itsekeskeisyyttä.
'Minä' on milloin suuri tai milloin pieni.
Todellinen nöyryys on kuitenkin sitä, -
että ajattelee itseään vähemmän ja keskittyy itseensä vähemmän.
Herra vastaa siihen: "Minä olen sinun kanssasi..."
Tässä Tuomarien kirjan kohdassa kerrotaan, -
että Gideon valmisti uhrilahjansa Herralle.
Herran enkeli kosketti sauvallaan uhrilahjaa, -
ja kalliosta nousi tuli, joka kulutti uhrin.
Gideonin sanotaan säikähtäneen Herran pyhyyttä.
Herra sanoi: "Rauha sinulle! Älä pelkää, sinä et kuole."
Sellaisena vähän kuin sivuhuomiona tästä: -
Joskus minusta uskovat melko rennosti puhuvat -
Herran ja Herran enkeleiden vierailuista.
Useimmiten, kun Raamatusta lukee näistä kohtaamisista, -
ihmiset ovat pyhän pelon, hämmäs- tyksen ja kunnioituksen vallassa.
Sen jälkeen Herra käski hänen tuhota Baalin alttarin -
ja asera-karsikon ja rakentaa alttarin Herralle.
Se oli tosi vaikea tehtävä. Ihmiset vastustivat sitä.
Ajattelen, että siksi varmaan Herrakin ilmestyi niin voimallisesti.
Vaikka Gideon oli arka, hän meni kuitenkin - hän meni yöllä.
Ensin oli siis uhrilahja Herralle.
Gideon pani ensin oman elämänsä kuntoon suhteessa Jumalaan.
Ennen kuin mekään voimme taistella Herran sotia, -
niin ensin on oma suhde Jeesuksen kanssa pantava kuntoon.
Tosi merkittävää oli, että hänen isänsä asettui hänen avukseen, -
vaikka juuri sen Baalin alttarin sanotaan olleen hänen isänsä.
Joskus me isinä ja äiteinä, myös hengellisinä, -
voimme olla hyvin tärkeällä paikalla -
auttamassa nuorempia Herran palvelemiseen.
Tästä näkee myös sen, kuinka ihmis- kunta ei ole miksikään muuttunut.
Nopeasti sanotaan: "Ristiinnaulitse!"
Nopeasti myös ihmismassa kääntyy ylistykseen - tai toisinpäin.
Tässäkin nimittäin ensin kansa oli halukas kivittämään Gideonin.
Gideonin isä sanoi viisaan ajatuksen ja ihmisten mieli muuttui.
Päätettiinkin, että BAALIN asiaa ajavia rangaistakoon kuolemalla.
Ajakoon Baal itse asiaansa. Täysin päinvastainen päätelmä kuin alussa.
Sitten Herran Hengen täyttämänä Gideon lähti kutsumaan -
israelilaisia taisteluun. Jumala vaikutti muissa halun seurata häntä.
On sanottukin, että jos pidät itseäsi johtajana, -
niin katso, kuinka moni seuraa sinua.
Gideon oli silti vain inhimillinen ihminen ja pyysi villat, -
vaikka oli jo kutsunut eri Israelin heimot taisteluun.
Jumala ei suuttunut siitä, vaan vastasi Gideonin pyyntöihin.
Herra ei ilahdu epäuskosta, mutta näkee aidon rohkaisun tarpeen.
Sitten oli se itse sotaanlähtö.
Kiinnostavaa oli, kun Jumala halusi vain pienen joukon.
Jumalan syy oli, ettei Israel voisi kerskua, -
että oma käsi vapautti heidät.
Ensimmäinen erottelu on tärkeä. "Se, joka pelkää ja on arka, -
palatkoon takaisin ja väistyköön Gileadin vuorilta."
Lieneekö yhtenä syynä se, että arkoja ei vaaditakaan -
samoihin taisteluihin kuin rohkeita?
Toinen syy ehkä se, että arat voivat viedä rohkeuden -
alun perin rohkeina liikkeelle lähteneiltä.
Lopuksi Jumala valitsi vain 300 miestä.
Usein me uskovinakin yritämme saada massat liikkeelle -
ja petymme, kun se ei onnistu. Oikeasti usein Jumala ohjaakin -
vain pienen joukon toteuttamaan Hänen suunnitelmaansa asiassa.
Näemme, että Gideon oli todellinen johtaja.
Todellinen johtajuus. Mitä se on?
No, se on ainakin tässä nähtävissä. Gideon sanoo: -
"Tarkatkaa minua ja tehkää niinkuin minä; -
kun minä olen tullut leirin laitaan, niin tehkää, -
niinkuin minä teen." Niin he puhalsivat pasuunoihin -
ja huusivat Herran ja Gideonin puolesta. Midianilaiset voitettiin.
Sitten tietysti ihmiset alkavat aina katsoa johtajaansa.
Tässäkin he pyysivät Gideonia hallitsijakseen.
Gideon kuitenkin tiesi, ettei se ole Herran tahto ja sanoi: -
"En minä hallitse teitä, [...] Herra on teitä hallitseva".
Se oli viisas vastaus.
Kuitenkin Gideonkin sortui siihen, -
että hän alkoi pikkasen pitää itseään jonakin.
Vaikka hän ei alkanut hallitsijaksi, hän hekumoi ihmissuosiolla -
pyytäen kansaa tuomaan saaliskultaa -
ja valmisti niistä kasukan kaupunkiinsa Ofraan.
Raamatun mukaan koko Israel kulki haureudessa sen jäljessä, -
ja se tuli ansaksi Gideonille ja hänen perheellensä.
Kuitenkin oli rauha 40 vuotta, niin kauan kuin Gideon eli.
Jumala on armollinen.
Kerrataan vielä, mitä kaikkea voi Gideonin tarinasta oppia.
Ensinnäkin, oma Jumala-suhde pitää panna ensin kuntoon.
Ensin suhteen Jeesukseen täytyy olla meillä kunnossa.
Sitten meidän tulee olla kuuliaisia eikä suuttua siitä, -
jos jotkut arkoina eivät lähde mukaan siihen, -
minkä me koemme tehtäväksi.
Osoittaa todellista johtajuutta, -
kun Gideon käskee tehdä, niin kuin hän tekee.
Tämä on myös neuvo meille, jos johtajiksi haluamme: -
pannaan itsemme alttiiksi.
Ja lopuksi tämä kova läksy: -
emme ala luulla itsestämme liikoja.
Että aina annamme kaiken kunnian, -
kiitoksen ja ylistyksen Jumalalle -
ja pysymme Jumalan antamassa tehtävässä.
Siinäpä meille oppitunti! Rukoillaan tähän loppuun.
Rakas Jeesus Kristus, kiitos Gideonin esimerkistä, -
kiitos tästä Vanhan testamentin uskon miehestä.
Herra Jeesus, pyydän, että me elämässämme -
voisimme tässä kuulemamme ja lukemamme asiat panna -
oikeaan järjestykseen.
Ehkä Gideonia seuratessamme näytti siltä, -
että tuo ei ehkä ole elämässäni aivan oikealla paikalla.
Herra, pyydän, että nyt voimme tulla ja tehdä parannusta -
ja aloittaa alusta siitä, mikä on mennyt pieleen.
Herra, haluamme olla uskon miehiä ja naisia, -
Gideonin tavoin rohkeita tässä ajassa.
Kiitos Jeesus, että kuulet rukoukseni ja siunaat jokaista katsojaa.
Aamen.
Tekstitys: Tuula-Riitta Virrankare